เอกสารแนบ 3 อื่น ๆ

1.  รายงานคณะกรรมการตรวจสอบ

2.  รายงานความรับผิดชอบของคณะกรรมการต่อรายงานทางการเงิน

หน้า 86

รายงานคณะกรรมการตรวจสอบ

ที่ประชุมคณะกรรมการบริษัท กรุงเทพประกันภัย จำกัด (มหาชน) ครั้งที่ 4/2548 เมื่อวันที่ 16
พฤศจิกายน พ.ศ. 2548 มีมติแต่งตั้งกรรมการอิสระจำนวน 3
ท่านเป็นคณะกรรมการตรวจสอบชุดใหม่ โดยมีนายเปล่งศักดิ์ ประกาศเภสัช เป็นประธานกรรมการ
นางสาวรัตนา ยิ่งไพบูลย์และ นางพันธ์ทิพย์ สุรทิณฑ์ เป็นกรรมการ
มีวาระการดำรงตำแหน่งเป็นเวลา 3 ปี

ในระหว่างปี พ.ศ. 2548 คณะกรรมการตรวจสอบได้จัดการประชุมรวม 4 ครั้ง โดยมี
ท่านกรรมการและรองกรรมการผู้อำนวยการใหญ่ ผู้อำนวยการฝ่ายบัญชี และ FVP สำนักตรวจสอบ
เข้าประชุมร่วมด้วย เพื่อปฏิบัติหน้าที่ตามที่ได้รับมอบหมายจากคณะกรรมการบริษัท สรุปได้ดังนี้

1.  การสอบทานรายงานการเงินของบริษัท
    ได้สอบทานและเห็นชอบในการเสนอรายงานทางการเงินรายไตรมาสและงบการเงินประจำปีของบริษัทต่อคณะกรรมการบริษัท

2.  การดูแลระบบการควบคุมภายในของบริษัทและการปฏิบัติตามข้อกำหนดของกฎหมาย
    ได้สอบทานและให้ความเห็นชอบแผนการตรวจสอบของสำนักตรวจสอบประจำปีพ.ศ. 2548
    รวมถึงการติดตามให้ดำเนินการแก้ไขตามรายงานการตรวจสอบในประเด็นที่สำคัญเพื่อให้บริษัทมีระบบการควบคุมภายในที่ดีและมีการปฏิบัติที่สอดคล้องตามข้อกำหนดของกฎหมายที่เกี่ยวข้อง

3.  การดูแลไม่ให้เกิดความขัดแย้งทางผลประโยชน์
    ได้สอบทานรายการระหว่างบริษัทและบุคคลที่เกี่ยวโยงกันเพื่อให้เป็นไปตามการดำเนินธุรกิจปกติ

4.  การพิจารณาคัดเลือกและเสนอแต่งตั้งผู้สอบบัญชี ได้พิจารณาและนำเสนอแต่งตั้งนายโสภณ
    เพิ่มศิริวัลลภ และ/หรือ นางสาวรุ้งนภา เลิศสุวรรณกุล และ/หรือ นางสาววิสสุตา
    จริยธนากร แห่งบริษัท สำนักงาน เอินส์ท แอนด์ ยัง จำกัด เป็นผู้สอบบัญชีสำหรับปี พ.ศ.
    2548 โดยมีค่าตอบแทน 880,000.00 บาท

5.  การปฏิบัติหน้าที่อื่น ๆ
    ดูแลและให้คำแนะนำที่เป็นประโยชน์แก่บริษัทในด้านการบริหารความเสี่ยงและการปฏิบัติตามหลักการกำกับดูแลกิจการที่ดี

คณะกรรมการตรวจสอบมีความมั่นใจว่า
บริษัทได้จัดทำรายงานทางการเงินตามหลักการบัญชีที่รับรองทั่วไปในประเทศไทย
บริษัทจัดให้มีระบบการควบคุมภายในอย่างเพียงพอและเหมาะสม
บริษัทได้ปฏิบัติงานที่สอดคล้องตามข้อกำหนดของกฎหมายที่เกี่ยวข้อง
มีการเปิดเผยข้อมูลครบถ้วนเพียงพอ และมีระบบการกำกับดูแลกิจการที่น่าเชื่อถือ

(นายเปล่งศักดิ์ ประกาศเภสัช)

ประธานคณะกรรมการตรวจสอบ

หน้า 87

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทกรุงเทพประกันภัยจำกัด (มหาชน) เป็นผู้รับผิดชอบต่องบการเงินของบริษัทฯ
และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
โดยเลือกใช้นโยบายการบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังในการจัดทำรวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัท ฯ จัดให้มีและดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจอย่างมีเหตุผลว่า การบันทึกข้อมูลทางบัญชีมีความถูกต้อง ครบถ้วน
และเพียงพอต่อการดูแลรักษาทรัพย์สิน ป้องกันการทุจริตหรือการดำเนินการที่ผิดปกติ
การเปิดเผยรายการที่เกี่ยวโยงกันหรือที่อาจมีความขัดแย้งทางผลประโยชน์
รวมทั้งมีการปฏิบัติตามกฎหมายและกฎระเบียบที่เกี่ยวข้อง
โดยมอบหมายให้คณะกรรมการตรวจสอบเป็นผู้ดูแลรับผิดชอบและรายงานผลต่อคณะกรรมการบริษัท
ฯอย่างสม่ำเสมอ
ความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

คณะกรรมการบริษัท ฯ มีความเห็นว่า ระบบควบคุมภายในของบริษัทฯ โดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่ 31
ธันวาคม 2548

(นาย ชัย โสภณพณิช)

ประธานกรรมการและ

  กรรมการผู้อำนวยการใหญ่

หน้า 88